# Az Európai Unió C 3A/2020

| | ISSN 1977-0979 |
| --- | --- |
| Az Európai Unió
  Hivatalos Lapja | C 3A |
| | |
| Magyar nyelvű kiadás | Tájékoztatások és közlemények | 63. évfolyam2020. január 7. |

ISSN 1977-0979

Az Európai Unió

Hivatalos Lapja

C 3A

Magyar nyelvű kiadás

Tájékoztatások és közlemények

63. évfolyam2020. január 7.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Tanács |
| 2020/C 003 A/01 | Álláshirdetés CONS/AD/153/19 | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Tanács

2020/C 003 A/01

Álláshirdetés CONS/AD/153/19

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Tanács

| 7.1.2020 | HU | Az Európai Unió Hivatalos Lapja | CA 3/1 |
| --- | --- | --- | --- |

7.1.2020

HU

Az Európai Unió Hivatalos Lapja

CA 3/1

---

Álláshirdetés CONS/AD/153/19

(2020/C 003 A/01)

| Szervezeti egység | TREE: Közlekedés, Energiaügy, Környezetvédelem, Oktatás |
| --- | --- |
| Munkavégzés helye | Brüsszel, Justus Lipsius épület |
| Beosztás | Főigazgató |
| Tisztségcsoport és besorolási fokozat | AD 15 |
| Személyi biztonsági ellenőrzés előírt szintje | „EU SECRET” szint |
| A PÁLYÁZAT BENYÚJTÁSÁNAK HATÁRIDEJE: | 2020. február 3. – déli 12 óra (brüsszeli idő szerint) |

Szervezeti egység

TREE: Közlekedés, Energiaügy, Környezetvédelem, Oktatás

Munkavégzés helye

Brüsszel, Justus Lipsius épület

Beosztás

Főigazgató

Tisztségcsoport és besorolási fokozat

AD 15

Személyi biztonsági ellenőrzés előírt szintje

„EU SECRET” szint

A PÁLYÁZAT BENYÚJTÁSÁNAK HATÁRIDEJE:

2020. február 3. – déli 12 óra (brüsszeli idő szerint)

Magunkról

A Tanács Főtitkársága segítséget nyújt az Európai Tanács és az Európai Unió Tanácsa, valamint az előkészítő szerveik számára tevékenységeik minden területén. Tanácsadást és segítséget biztosít az Európai Tanács és a Tanács tagjai, valamint a két intézmény elnökei számára valamennyi tevékenységi területen. Ebbe a szakpolitikai és jogi tanácsadás, az egyéb intézményekkel való koordináció, kompromisszumok kidolgozása, valamint az Európai Tanács és a Tanács üléseinek megfelelő előkészítéséhez és lebonyolításához szükséges mindennemű gyakorlati feladat felügyelete és nyomon követése is beletartozik.

A Közlekedési, Energiaügyi, Környezetvédelmi és Oktatási Főigazgatóságot (TREE) jelenleg két igazgatóság alkotja: a környezetvédelemmel, az oktatással, az ifjúsággal, a kultúrával és az audiovizuális és sportügyekkel foglalkozó TREE.1; valamint a közlekedéssel, a távközléssel és az energiaüggyel foglalkozó TREE.2.

A főigazgatóság koordinálja a „Környezetvédelmi Tanács”, a „Közlekedési, Távközlési és Energiaügyi Tanács” és az „Oktatási, Ifjúsági, Kulturális és Sportügyi Tanács” üléseinek a szervezését, amely formációk évente általában négy alkalommal üléseznek. E tanácsi üléseket a Coreper, valamint számos, jogalkotási és nem jogalkotási dossziékkal, valamint az ezen dossziékat érintő nemzetközi kapcsolatokkal egyaránt foglalkozó munkacsoport készíti elő.

Amit kínálunk

A TREE Főigazgatóság főigazgatói beosztása kihívásokkal teli pozíció; az állást betöltő személy érdekfeszítő politikai környezetben egy magasan képzett munkatársakból álló 51 fős csapatot vezet.

A főigazgató feladata, hogy – a főtitkár felügyelete mellett és a két TREE-igazgatóval együttműködve – szakmailag megfelelő módon irányítsa és koordinálja a főigazgatóságot és annak erőforrásait, megszervezze tevékenységeit, valamint támogassa és motiválja a személyzetet a munkavégzés során. Kidolgozza és végrehajtja a főigazgatóság stratégiáját és munkaprogramját, meghatározza annak célkitűzéseit és biztosítja azoknak a megszabott határidőkön belüli és a minőségi előírásoknak megfelelő végrehajtását. Előmozdítja a hatékony kommunikáció és együttműködés kultúráját mind a főigazgatóságon belül, mind pedig a többi főigazgatósággal és a Főtitkárság más szolgálataival fenntartott kapcsolat során.

Saját kezdeményezésre vagy felkérésre magas szintű szakpolitikai és eljárási tanácsokat ad szóban és írásban az Európai Tanács, a Tanács, a Coreper és ezek elnökségei, valamint a főtitkár számára a főigazgatóság hatáskörébe tartozó dossziék valamennyi vonatkozásáról, továbbá részt vesz üléseken és – adott esetben – tájékoztatókon és/vagy tárgyalásokon kompromisszumok elérése és megoldások kialakítása érdekében. Ebben az összefüggésben segíti az elnökséget a tárgyalások során, és hatékony kommunikációt és együttműködést biztosít az uniós intézményekkel, ügynökségekkel és egyéb szervekkel a főigazgatóság hatáskörébe tartozó területeken.

Biztosítja a szakpolitikával és a teljesítendő célokkal kapcsolatos átfogó stratégiai koordinációt, más főigazgatóságokkal is.

Módjában áll rugalmas módon tervezni és szervezni a saját és az őt segítő csapat munkáját, a munkaidő keretein belül, valamint a főigazgatóság tevékenységi területeihez kapcsolódó ülések időpontjához igazodva. A főigazgató és munkatársai igénybe vehetik a Főtitkárságon biztosított rugalmas munkaidő-szervezési lehetőségeket, ideértve a távmunkát is. Külföldi szolgálati utak, az EU területén kívülre is (megközelítőleg évi 15 alkalommal).

Akit keresünk

Olyan vezetőt keresünk, aki jelentős tapasztalattal rendelkezik az uniós szakpolitikai döntéshozatal és az uniós jogalkotási folyamat terén, és alapos ismeretekkel bír az uniós intézményi kérdésekről. A főigazgatóság hatáskörébe tartozó területek ismerete előnyt jelent.

A Tanács Főtitkárságának valamennyi vezetőjével szemben elvárás, hogy tanácsadással segítsék feletteseik és az érdekelt felek munkáját, irányítsák az alájuk tartozó alkalmazottakat és kezeljék a hozzájuk rendelt pénzügyi erőforrásokat, valamint képviseljék a Főtitkárságot. Ezeket az elvárásokat a Tanács Főtitkárságának horizontális vezetői profilja ismerteti (lásd az 1. mellékletet).

Az állást betöltő személynek ezenkívül a következőkkel kell rendelkeznie:

| — | képesség a stratégiai gondolkodásra és tervezésre, a potenciális problémák előrevetítésére és azonosítására, valamint megvalósítható megoldások és kompromisszumok javaslására, |
| --- | --- |

—

képesség a stratégiai gondolkodásra és tervezésre, a potenciális problémák előrevetítésére és azonosítására, valamint megvalósítható megoldások és kompromisszumok javaslására,

| — | vezetői készségek, továbbá képesség a multikulturális és sokszínű munkakörnyezetben dolgozó csapatok irányítására, motiválására és felelősségvállalásának ösztönzésére, különös hangsúlyt helyezve a személyzet fejlesztésére, |
| --- | --- |

—

vezetői készségek, továbbá képesség a multikulturális és sokszínű munkakörnyezetben dolgozó csapatok irányítására, motiválására és felelősségvállalásának ösztönzésére, különös hangsúlyt helyezve a személyzet fejlesztésére,

| — | kiváló kommunikációs készségek, beleértve a jó személyközi kommunikációs készségeket; képesség az erős csapatszellem ösztönzésére, valamint a belső és külső partnerekkel való jó munkakapcsolatok fenntartására és diplomáciai érzék, |
| --- | --- |

—

kiváló kommunikációs készségek, beleértve a jó személyközi kommunikációs készségeket; képesség az erős csapatszellem ösztönzésére, valamint a belső és külső partnerekkel való jó munkakapcsolatok fenntartására és diplomáciai érzék,

| — | képesség a változások kezelésére és a személyzet támogatására a változások folyamata során, |
| --- | --- |

—

képesség a változások kezelésére és a személyzet támogatására a változások folyamata során,

| — | kiváló képesség a főigazgatóság átfogó munkájának oly módon történő megtervezésére és megszervezésére, hogy biztosított legyen a kritikus határidők betartása, a csapaton belüli igazságos munkateher-elosztás és a munkafolyamatok átadásának tervezése, |
| --- | --- |

—

kiváló képesség a főigazgatóság átfogó munkájának oly módon történő megtervezésére és megszervezésére, hogy biztosított legyen a kritikus határidők betartása, a csapaton belüli igazságos munkateher-elosztás és a munkafolyamatok átadásának tervezése,

| — | képesség közös megállapodások vagy célok elérésére az érdekelt feleknek nyújtott célzott tanácsadással, továbbá a megbeszélések hatékony és konstruktív elősegítése révén a mindenki számára előnyös eredmények elérése céljából. |
| --- | --- |

—

képesség közös megállapodások vagy célok elérésére az érdekelt feleknek nyújtott célzott tanácsadással, továbbá a megbeszélések hatékony és konstruktív elősegítése révén a mindenki számára előnyös eredmények elérése céljából.

Mivel a Tanács Főtitkársága a vezetői mobilitásra irányuló politikát vezetett be, hogy a vezetők széles körű tapasztalatokkal rendelkezzenek, a jelöltek esetében elvárás, hogy főtitkársági pályafutásuk során képesek és hajlandók legyenek különböző területeken feladatokat vállalni.

JELENTKEZÉSI FELTÉTELEK

A pályázóknak a jelentkezés időpontjában az alábbi követelményeknek kell megfelelniük:

| a) | Általános feltételek







  — | az Európai Unió valamelyik tagállamának állampolgára, |
| --- | --- | --- |

a)

Általános feltételek

—

az Európai Unió valamelyik tagállamának állampolgára,

| — | állampolgári jogaival maradéktalanul élhet, |
| --- | --- |

—

állampolgári jogaival maradéktalanul élhet,

| — | a katonai szolgálatra vonatkozó jogszabályi kötelezettségeinek eleget tett. |
| --- | --- |

—

a katonai szolgálatra vonatkozó jogszabályi kötelezettségeinek eleget tett.

| b) | Különös feltételek







  — | egyetemi végzettség, lehetőleg a jog, a gazdaságtan, a politikai tudományok vagy az európai tanulmányok területén (1), |
| --- | --- | --- |

b)

Különös feltételek

—

egyetemi végzettség, lehetőleg a jog, a gazdaságtan, a politikai tudományok vagy az európai tanulmányok területén (1),

| — | legalább 15 éves, kiemelt felelősséggel járó szakpolitikai tanácsadás terén szerzett releváns szakmai tapasztalat, |
| --- | --- |

—

legalább 15 éves, kiemelt felelősséggel járó szakpolitikai tanácsadás terén szerzett releváns szakmai tapasztalat,

| — | legalább hároméves, uniós szakpolitikai területen szerzett felső vezetői tapasztalat, |
| --- | --- |

—

legalább hároméves, uniós szakpolitikai területen szerzett felső vezetői tapasztalat,

| — | mivel a Tanács Főtitkárságának fő munkanyelve az angol és a francia, és más intézményekkel is főleg ezen a két nyelven folyik a kommunikáció, ezért a munkakör betöltéséhez elengedhetetlen e két nyelv egyikének kiváló, másikának pedig jó ismerete. Az Európai Unió további hivatalos nyelveinek ismerete előnyt jelent. |
| --- | --- |

—

mivel a Tanács Főtitkárságának fő munkanyelve az angol és a francia, és más intézményekkel is főleg ezen a két nyelven folyik a kommunikáció, ezért a munkakör betöltéséhez elengedhetetlen e két nyelv egyikének kiváló, másikának pedig jó ismerete. Az Európai Unió további hivatalos nyelveinek ismerete előnyt jelent.

MEGJEGYZÉS:

| (1) | E munkakör betöltéséhez a minősített dokumentumokhoz való hozzáférést lehetővé tevő személyi biztonsági tanúsítvány szükséges („EU SECRET” szint). A pályázó jelölteknek hajlandóaknak kell lenniük alávetni magukat a 2013/488/EU tanácsi határozat (2) szerinti biztonsági ellenőrzésnek. A munkakörbe történő tényleges kinevezésre csak akkor kerülhet sor, ha a kiválasztott jelölt érvényes biztonsági tanúsítványt szerzett. Azon jelöltek számára, akiknek a biztonsági ellenőrzésére még nem került sor, a Főtitkárság ideiglenes szerződést ajánl fel arra az időtartamra, amíg a biztonsági ellenőrzési eljárás eredményesen le nem zárul. |
| --- | --- |

(1)

| (2) | A sikeres jelölteknek készen kell állniuk arra, hogy elvégezzék a Tanács Főtitkárságának vezetői képzését. |
| --- | --- |

(2)

MEGJEGYZÉS

Mivel ez a munkakör bizalmas jellegűnek minősül, az azt betöltő személy öt év elteltével pozícióváltásra kötelezhető.

KIVÁLASZTÁSI ELJÁRÁS

A sikeres jelölt kiválasztásában a kinevezésre jogosult hatóságot kiválasztási tanácsadó bizottság segíti. A kiválasztási tanácsadó bizottságot értékelőközpont segíti munkájában, amelyet külső személyzeti felvételi tanácsadók működtetnek. Az értékelőközpont által ugyanolyan típusú pozíciók számára készített jelentések két évig maradnak érvényben azt követően, hogy a releváns gyakorlatokra sor került, illetve a Főtitkárság és a szóban forgó értékelőközpont közötti keretszerződés lejárt, attól függően, hogy a kettő közül melyik a korábbi időpont.

A kiválasztási tanácsadó bizottság először a beadott pályázatok alapján értékeli és összehasonlítja valamennyi pályázó végzettségét, szakmai tapasztalatát és jelentkezésük motivációját. Az összehasonlító értékelés alapján összeállítja a véleménye szerint legalkalmasabb pályázók listáját, akiket meghív egy első személyes elbeszélgetésre. Mivel az első körös kiválasztás a jelentkezések összehasonlító értékelésén alapul, az álláskövetelmények teljesítése nem feltétlenül garantálja az első elbeszélgetésre történő behívást. Az elbeszélgetést követően a kiválasztási tanácsadó bizottság kiválasztja azokat a pályázókat, akik meghívást kapnak az értékelőközpontban lebonyolított fordulóra, valamint a kiválasztási tanácsadó bizottsággal sorra kerülő második elbeszélgetésre.

A kiválasztási eljárás tervezett menetrendje a következő:

| — | a személyes meghallgatásra kiválasztott jelöltek várhatóan 2020. február második felében kapnak értesítést, |
| --- | --- |

—

a személyes meghallgatásra kiválasztott jelöltek várhatóan 2020. február második felében kapnak értesítést,

| — | az első elbeszélgetésekre a tervek szerint 2020. március elején kerül majd sor, |
| --- | --- |

—

az első elbeszélgetésekre a tervek szerint 2020. március elején kerül majd sor,

| — | az értékelőközpontban megrendezendő forduló 2020. március közepéig várható, |
| --- | --- |

—

az értékelőközpontban megrendezendő forduló 2020. március közepéig várható,

| — | az elbeszélgetések második fordulójára pedig a tervek szerint 2020. március végén / április elején kerül sor. |
| --- | --- |

—

az elbeszélgetések második fordulójára pedig a tervek szerint 2020. március végén / április elején kerül sor.

JOGALAP

Ezen állás meghirdetésére az Európai Unió tisztviselőinek személyzeti szabályzata (3) (a továbbiakban: személyzeti szabályzat) 29. cikke (2) bekezdésével összhangban (rangidős tisztviselői pozíció) kerül sor.

Ez az állás az Európai Unió valamennyi intézménye számára, valamint az intézményeken kívül is meghirdetésre került.

A JELENTKEZÉS MÓDJA

Jelentkezési határidő: 2020. február 3., déli 12 óra (brüsszeli idő szerint).

Jelentkezni kizárólag e-mailben lehet azapplications.management@consilium.europa.eu (4) e-mail-címen, legkésőbb a határidő lejártáig. A határidő lejárta után beérkező jelentkezéseket nem vesszük figyelembe.

A fent megjelölt e-mail-címet kell használni a kiválasztási eljárással kapcsolatos minden levelezésben (az e-mail tárgymezőjében fel kell tüntetni az alábbi kódot: CONS/AD/153/19 TREE)

A pályázat benyújtása előtt a pályázóknak gondosan ellenőrizniük kell, hogy megfelelnek-e a pályázati feltételeknek, elkerülendő a kiválasztási eljárásból való automatikus kizárásukat.

Kizárólag azokat a jelentkezéseket fogadjuk el, amelyek tartalmazzák az alábbiakat:

| a) | megfelelően kitöltött és dátummal ellátott jelentkezési lap (V. melléklet); a jelentkezési lap elektronikus formában megtalálható a Tanács honlapján, a következő címen: http://www.consilium.europa.eu/en/general-secretariat/jobs/job-opportunities/ |
| --- | --- |

a)

megfelelően kitöltött és dátummal ellátott jelentkezési lap (V. melléklet); a jelentkezési lap elektronikus formában megtalálható a Tanács honlapján, a következő címen: http://www.consilium.europa.eu/en/general-secretariat/jobs/job-opportunities/

| b) | részletes önéletrajz (5) és motivációs levél, angol vagy francia nyelven, lehetőség szerint Europass-formátumban (http://europass.cedefop.europa.eu), amely kiterjed a pályázó teljes szakmai pályafutására, és ismerteti többek között a pályázó okleveleit, illetve diplomáit, nyelvismeretét, szakmai tapasztalatait és jelenlegi munkakörét; és |
| --- | --- |

b)

részletes önéletrajz (5) és motivációs levél, angol vagy francia nyelven, lehetőség szerint Europass-formátumban (http://europass.cedefop.europa.eu), amely kiterjed a pályázó teljes szakmai pályafutására, és ismerteti többek között a pályázó okleveleit, illetve diplomáit, nyelvismeretét, szakmai tapasztalatait és jelenlegi munkakörét; és

| c) | másolat a végzettséget igazoló oklevelekről, valamint a szakmai tapasztalatot igazoló dokumentumokról. Az igazoló dokumentumok kizárólag harmadik féltől származhatnak, a b) pontban említett önéletrajz beküldése nem elegendő. |
| --- | --- |

c)

másolat a végzettséget igazoló oklevelekről, valamint a szakmai tapasztalatot igazoló dokumentumokról. Az igazoló dokumentumok kizárólag harmadik féltől származhatnak, a b) pontban említett önéletrajz beküldése nem elegendő.

A jelentkezéshez mellékelt minden igazoló dokumentumot word, pdf vagy jpg formátumban kell benyújtani, (angol vagy francia nyelven) meg kell nevezni és sorszámmal kell ellátni (1. melléklet, 2. melléklet stb.). Csatolni kell a mellékletek jegyzékét is. A postai úton, felhőalapú adattárolási megoldásokon vagy fájlmegosztási platformokon keresztül érkező jelentkezéseket nem áll módunkban figyelembe venni.

A sikeres jelöltnek be kell mutatnia a fent felsorolt dokumentumok eredeti példányát.

A pályázat beérkezéséről igazoló e-mailt fogunk küldeni. Felhívjuk a figyelmet, hogy az e-mailek továbbításához kapcsolódó technikai nehézségek soha nem zárhatók ki teljességgel. Ha tehát nem kap a jelentkezés beérkezését megerősítő e-mailt, kérjük, vegye fel a kapcsolatot a Főtitkársággal az applications.management@consilium.europa.eu e-mail-címen, és kérjen megerősítést arról, hogy jelentkezése beérkezett. Mivel a kiválasztási tanácsadó bizottság röviddel a jelentkezési határidőt követően megkezdi munkáját, javasoljuk, hogy szükség esetén még az e határidőt követő héten érdeklődjön a beérkezésről.

ESÉLYEGYENLŐSÉG

A Főtitkárság elkötelezett az esélyegyenlőség mellett (lásd a II. mellékletet). Munkáltatóként a Tanács Főtitkársága elkötelezett amellett, hogy biztosítsa a nemek közötti egyenlőséget, valamint hogy megelőzze a megkülönböztetés minden formáját. A kiírás feltételeit teljesítő minden jelölt pályázatát szívesen fogadja – bármilyen háttérrel is rendelkezzenek –, minden uniós tagállamból, a lehető legszélesebb földrajzi eloszlás elve alapján. A nemek közötti egyenlőség előmozdítása érdekében a Főtitkárság ösztönzi a nők jelentkezését.

A Főtitkárság a felvételi eljárás során segítséget tud nyújtani a fogyatékossággal élő személyek számára. További információk e-mailben kérhetők a következő címen: Equal.opportunities@consilium.europa.eu.

A PÁLYÁZATOK FELÜLVIZSGÁLATA

A felülvizsgálati kérelmekkel, a jogorvoslati lehetőségekkel és az európai ombudsmannál való panasztétellel kapcsolatos eljárásokat ezen álláshirdetés III. melléklete ismerteti.

ADATVÉDELEM

A személyes adatok kezelésére vonatkozó szabályokat ezen álláshirdetés IV. melléklete ismerteti.

---

(1)  Az Európai Unió tisztviselőinek személyzeti szabályzata (a továbbiakban: személyzeti szabályzat) 5. cikke (3) bekezdésének c) pontja előírja, hogy a pályázó rendelkezzen legalább a következőkkel:

| i. | oklevéllel igazolt, befejezett egyetemi tanulmányoknak megfelelő végzettség, ha az egyetemi képzés szokásos ideje négy év vagy annál hosszabb, vagy |
| --- | --- |

i.

oklevéllel igazolt, befejezett egyetemi tanulmányoknak megfelelő végzettség, ha az egyetemi képzés szokásos ideje négy év vagy annál hosszabb, vagy

| ii. | oklevéllel igazolt, befejezett egyetemi tanulmányoknak megfelelő végzettség és legalább egyéves megfelelő szakmai tapasztalat, ha az egyetemi képzés szokásos ideje legalább három év. |
| --- | --- |

ii.

oklevéllel igazolt, befejezett egyetemi tanulmányoknak megfelelő végzettség és legalább egyéves megfelelő szakmai tapasztalat, ha az egyetemi képzés szokásos ideje legalább három év.

(2)  HL L 274., 2013.10.15., 1. o.

(3)  Az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek – a legutóbb a 2013. október 22-i, 1023/2013/EU, Euratom európai parlamenti és tanácsi rendelettel (HL L 287., 2013.10.29., 15. o.) módosított 259/68/EGK, Euratom, ESZAK rendelet (HL L 56., 1968.3.4., 1. o.).

(4)  Ez az e-mail-cím egy funkcionális postafiókhoz tartozik, és kizárólag azokat az e-maileket képes kezelni, amelyek „normál” bizalmassági minősítésűek; az ettől eltérő bizalmassági minősítésű – pl. „személyes”, „magán jellegű”, illetve „bizalmas” – e-mailek nem kerülnek feldolgozásra. Ezért kérjük, válassza a „normál” bizalmassági minősítést. Az e-mail maximális mérete 25 MB lehet. Amennyiben a küldeni kívánt e-mail a csatolmányokkal együtt meghaladja ezt a maximális méretet, kérjük, több e-mailben küldje el a csatolmányokat.

(5)  Kérjük, hogy a pályázók ne mellékeljenek fényképeket az önéletrajzhoz.

---

I. MELLÉKLET

A TANÁCS FŐTITKÁRSÁGÁNAK HORIZONTÁLIS VEZETŐI PROFILJA

A Tanács Főtitkárságán belüli vezetőként Ön mint tanácsadó és mint vezető is értéktöbbletet képvisel, és mindig a Tanács Főtitkárságának képviseletében jár el.

E szerepkörök betöltése során elvárás Önnel szemben, hogy:

mint képviselő

| — | feddhetetlenül járjon el, a Tanács Főtitkárságán kívül és belül egyaránt, |
| --- | --- |

—

feddhetetlenül járjon el, a Tanács Főtitkárságán kívül és belül egyaránt,

| — | az Európai Tanács és a Tanács, valamint az Unió egészének érdekeit szem előtt tartva járjon el. Gondoskodjon az esetleges véleménykülönbségek azonosításáról és rendezéséről, |
| --- | --- |

—

az Európai Tanács és a Tanács, valamint az Unió egészének érdekeit szem előtt tartva járjon el. Gondoskodjon az esetleges véleménykülönbségek azonosításáról és rendezéséről,

| — | bizalmon és nyitottságon alapuló kapcsolatokat építsen ki, és aktív hálózatépítő tevékenységet folytasson, |
| --- | --- |

—

bizalmon és nyitottságon alapuló kapcsolatokat építsen ki, és aktív hálózatépítő tevékenységet folytasson,

| — | legyen eredményorientált és befolyásos, ugyanakkor tiszteletteljes és szolgálatorientált is; |
| --- | --- |

—

legyen eredményorientált és befolyásos, ugyanakkor tiszteletteljes és szolgálatorientált is;

mint tanácsadó

| — | járuljon hozzá az Unió fejlődéséhez. Legyen proaktív és kreatív. Előre gondolkodjon és készüljön tervekkel a jövőbeli fejleményekre. Biztosítson megoldásokat a felmerülő problémákra, |
| --- | --- |

—

járuljon hozzá az Unió fejlődéséhez. Legyen proaktív és kreatív. Előre gondolkodjon és készüljön tervekkel a jövőbeli fejleményekre. Biztosítson megoldásokat a felmerülő problémákra,

| — | tanácsokkal segítse érdekelt feleinket céljaik elérésében, és közben tartsa szem előtt két intézményünk érdekeit. Objektíven és tisztességesen járjon el, |
| --- | --- |

—

tanácsokkal segítse érdekelt feleinket céljaik elérésében, és közben tartsa szem előtt két intézményünk érdekeit. Objektíven és tisztességesen járjon el,

| — | legyen tisztában a döntéshozatal és a nyilvános vita közötti kölcsönhatásokkal. Gondoskodjon róla, hogy az Ön által adott tanácsok figyelembe vegyék érdekelt feleink politikai helyzetét és kommunikációs megfontolásokat is tartalmazzanak, |
| --- | --- |

—

legyen tisztában a döntéshozatal és a nyilvános vita közötti kölcsönhatásokkal. Gondoskodjon róla, hogy az Ön által adott tanácsok figyelembe vegyék érdekelt feleink politikai helyzetét és kommunikációs megfontolásokat is tartalmazzanak,

| — | a tagállamok közötti, valamint az intézményekkel és más érdekelt felekkel megvalósuló együttműködés, jó munkakapcsolatok és kompromisszumok útján segítse elő a legitim döntéshozatalt, |
| --- | --- |

—

a tagállamok közötti, valamint az intézményekkel és más érdekelt felekkel megvalósuló együttműködés, jó munkakapcsolatok és kompromisszumok útján segítse elő a legitim döntéshozatalt,

| — | mindig legyen megfelelően tájékozott a hatáskörébe tartozó területen végbemenő fejleményekről, az Európai Tanács és a Tanács közvetlen tevékenységein túl is. Mindig a teljes képet tartsa szem előtt; |
| --- | --- |

—

mindig legyen megfelelően tájékozott a hatáskörébe tartozó területen végbemenő fejleményekről, az Európai Tanács és a Tanács közvetlen tevékenységein túl is. Mindig a teljes képet tartsa szem előtt;

mint vezető

| — | ösztönözze személyzetének tagjait a felelősségvállalásra, ruházzon rájuk feladatokat, legyen irántuk bizalommal, támogassa és motiválja őket, adjon visszajelzést, illetve biztosítson iránymutatást számukra, ösztönözze a kezdeményezőkészséget és azt, hogy személyzetének tagjai merjenek túllépni a sablonos gondolkodáson, valamint csökkentse a lehető legalacsonyabb szintre a hierarchiát és az ellenőrzést, a minőség megőrzése mellett, |
| --- | --- |

—

ösztönözze személyzetének tagjait a felelősségvállalásra, ruházzon rájuk feladatokat, legyen irántuk bizalommal, támogassa és motiválja őket, adjon visszajelzést, illetve biztosítson iránymutatást számukra, ösztönözze a kezdeményezőkészséget és azt, hogy személyzetének tagjai merjenek túllépni a sablonos gondolkodáson, valamint csökkentse a lehető legalacsonyabb szintre a hierarchiát és az ellenőrzést, a minőség megőrzése mellett,

| — | egyértelműen fogalmazza meg a célokat és az elvárásokat, és biztosítsa az információáramlást a személyzete felé, a személyzete felől és a személyzete körében, valamint más főigazgatóságokkal, igazgatóságokkal és szervezeti egységekkel is, |
| --- | --- |

—

egyértelműen fogalmazza meg a célokat és az elvárásokat, és biztosítsa az információáramlást a személyzete felé, a személyzete felől és a személyzete körében, valamint más főigazgatóságokkal, igazgatóságokkal és szervezeti egységekkel is,

| — | mindenkor a Tanács egész Főtitkárságának – és ne csak saját főigazgatóságának, igazgatóságának vagy szervezeti egységének – érdekeit szem előtt tartva járjon el, és gondoskodjon arról, hogy megfeleljünk érdekelt feleink igényeinek. Számolja fel a silómentalitást, |
| --- | --- |

—

mindenkor a Tanács egész Főtitkárságának – és ne csak saját főigazgatóságának, igazgatóságának vagy szervezeti egységének – érdekeit szem előtt tartva járjon el, és gondoskodjon arról, hogy megfeleljünk érdekelt feleink igényeinek. Számolja fel a silómentalitást,

| — | legyen bátorsága időben kezelni a konfliktusokat, az alulteljesítés problémáját és más nehézségeket; gondoskodjon személyzetének jóllétéről és fejlődéséről, valamint tegyen eleget a személyzetével szembeni gondossági kötelezettségének, |
| --- | --- |

—

legyen bátorsága időben kezelni a konfliktusokat, az alulteljesítés problémáját és más nehézségeket; gondoskodjon személyzetének jóllétéről és fejlődéséről, valamint tegyen eleget a személyzetével szembeni gondossági kötelezettségének,

| — | a változások ösztönzése és előmozdítása során vonja be személyzetét a vonatkozó folyamatokba, hogy ezáltal biztosítani lehessen, hogy a Tanács Főtitkársága lépést tudjon tartani a fejleményekkel, és dinamikusabb, rugalmasabb és együttműködőbb szervezetté váljon. Váltsa tettekre a szavakat, |
| --- | --- |

—

a változások ösztönzése és előmozdítása során vonja be személyzetét a vonatkozó folyamatokba, hogy ezáltal biztosítani lehessen, hogy a Tanács Főtitkársága lépést tudjon tartani a fejleményekkel, és dinamikusabb, rugalmasabb és együttműködőbb szervezetté váljon. Váltsa tettekre a szavakat,

| — | vállaljon felelősséget a Főtitkárság humán- és pénzügyi erőforrásainak optimális felhasználásáért. |
| --- | --- |

—

vállaljon felelősséget a Főtitkárság humán- és pénzügyi erőforrásainak optimális felhasználásáért.

---

II. MELLÉKLET

ESÉLYEGYENLŐSÉG A TANÁCS FŐTITKÁRSÁGÁN

A Tanács Főtitkársága elkötelezett amellett, hogy valamennyi alkalmazottja és az álláshirdetéseire jelentkező pályázók számára egyenlő esélyeket biztosítson. Munkáltatóként a Tanács Főtitkársága elkötelezett amellett, hogy biztosítsa a nők és férfiak közötti egyenlőséget, valamint hogy megelőzze a megkülönböztetés minden formáját. A kiírás feltételeit teljesítő minden jelölt pályázatát szívesen fogadja – bármilyen háttérrel is rendelkezzenek –, minden uniós tagállamból, a lehető legszélesebb földrajzi eloszlás elve alapján.

A Főtitkárság az esélyegyenlőségi politikája révén a következőket szeretné biztosítani:

| — | a nők és férfiak kiegyensúlyozott aránya. A Főtitkárság különösen a vezetői munkakörökbe szorgalmazza női pályázók jelentkezését, mivel a nők jelenleg alulreprezentáltak a vezetői beosztásokban, |
| --- | --- |

—

a nők és férfiak kiegyensúlyozott aránya. A Főtitkárság különösen a vezetői munkakörökbe szorgalmazza női pályázók jelentkezését, mivel a nők jelenleg alulreprezentáltak a vezetői beosztásokban,

| — | inkluzív, akadálymentesebb munkakörnyezet. A fogyatékossággal élő személyzet igényeihez észszerűen alkalmazkodó munkakörnyezet biztosítható, amennyiben ez nem ró indokolatlanul nagy terhet az intézmény erőforrásaira. A Főtitkárság a felvételi eljárás során segítséget tud nyújtani a fogyatékossággal élő személyek számára, |
| --- | --- |

—

inkluzív, akadálymentesebb munkakörnyezet. A fogyatékossággal élő személyzet igényeihez észszerűen alkalmazkodó munkakörnyezet biztosítható, amennyiben ez nem ró indokolatlanul nagy terhet az intézmény erőforrásaira. A Főtitkárság a felvételi eljárás során segítséget tud nyújtani a fogyatékossággal élő személyek számára,

| — | az egyenlőség és a megkülönböztetésmentesség elvét tiszteletben tartó humánerőforrás- és személyzet-gazdálkodási politika, |
| --- | --- |

—

az egyenlőség és a megkülönböztetésmentesség elvét tiszteletben tartó humánerőforrás- és személyzet-gazdálkodási politika,

| — | a személyzet védelme a munkahelyi zaklatással szemben, |
| --- | --- |

—

a személyzet védelme a munkahelyi zaklatással szemben,

| — | a munka és a magánélet összeegyeztethetősége. A Főtitkárság rugalmas munkafeltételeket kínáló átfogó csomagja magában foglal olyan lehetőségeket, mint a távmunka, az egyéni munkaidő, és a szülői szabadság, amely utóbbira a személyzeti szabályzatnak megfelelően az anyák és az apák is jogosultak. A Főtitkárság saját bölcsődét tart fenn kisgyermekek számára, 0–4 éves korig. Az Európai Bizottság az iskolai órák után napközit, a tanítási szünetekben szünidős tevékenységeket biztosít, amelyeket a Főtitkárság személyzetének gyermekei is igénybe vehetnek. |
| --- | --- |

—

a munka és a magánélet összeegyeztethetősége. A Főtitkárság rugalmas munkafeltételeket kínáló átfogó csomagja magában foglal olyan lehetőségeket, mint a távmunka, az egyéni munkaidő, és a szülői szabadság, amely utóbbira a személyzeti szabályzatnak megfelelően az anyák és az apák is jogosultak. A Főtitkárság saját bölcsődét tart fenn kisgyermekek számára, 0–4 éves korig. Az Európai Bizottság az iskolai órák után napközit, a tanítási szünetekben szünidős tevékenységeket biztosít, amelyeket a Főtitkárság személyzetének gyermekei is igénybe vehetnek.

További információk e-mailben kérhetők a következő címen: Equal.opportunities@consilium.europa.eu

---

III. MELLÉKLET

BELSŐ PANASZTÉTEL – BÍRÓSÁGI JOGORVOSLATI KÉRELEM – PANASZ BENYÚJTÁSA AZ EURÓPAI OMBUDSMANHOZ

Ha Ön a kiválasztási eljárás bármely szakaszában nem elégedett azzal, ahogyan pályázatát kezelik, jogában áll panaszt tenni.

Belső panasztétel

Amennyiben Ön nem ért egyet valamely döntéssel, a döntésről szóló értesítéstől számított 3 hónapon belül panaszt nyújthat be az Európai Unió tisztviselőinek személyzeti szabályzata 90. cikkének (2) bekezdése alapján, az alábbi címre:

| Council of the European Union |
| --- |
| Legal Advisers to the Administration Unit, ORG 1.F |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| E-mail-cím: legal.advisersHR@consilium.europa.eu |

Council of the European Union

Legal Advisers to the Administration Unit, ORG 1.F

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-mail-cím: legal.advisersHR@consilium.europa.eu

A kinevezésre jogosult hatóság a panasz beérkezésétől számított 4 hónapon belül írásban válaszol az ilyen panaszokra. Ha azonban az Ön panasza kellő időben beérkezik, lehetőség van arra, hogy a kiválasztási tanácsadó bizottság felülvizsgálja az Ön panaszának tárgyát képező döntést, és erre alapozva válaszoljon Önnek.

Bírósági jogorvoslati kérelem

Amennyiben Ön nem elégedett a belső panasztételi eljárás keretében a kinevezésre jogosult hatóságtól kapott válasszal, a személyzeti szabályzat 91. cikke alapján bírósági jogorvoslati kérelemmel fordulhat az alábbi bírósághoz:

| General Court of the European Union |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

General Court of the European Union

Rue du Fort Niedergrünewald

L-2925 Luxembourg

LUXEMBOURG

Panasz benyújtása az európai ombudsmanhoz

A Főtitkárságnál rendelkezésre álló valamennyi jogorvoslati lehetőség kimerítését, így különösen a személyzeti szabályzat 90. cikkének (2) bekezdése szerinti belső panasztételi eljárás igénybevételét követően Ön – bármely más uniós polgárhoz hasonlóan – panaszt nyújthat be az európai ombudsmanhoz:

| The European Ombudsman |
| --- |
| 1, avenue du Président Robert Schuman – BP 403 |
| F-67001 Strasbourg Cedex |
| FRANCE |

The European Ombudsman

1, avenue du Président Robert Schuman – BP 403

F-67001 Strasbourg Cedex

FRANCE

az Európai Unió működéséről szóló szerződés 228. cikke (1) bekezdésének, valamint a 94/262/ESZAK, EK, Euratom európai parlamenti határozatban (1) megállapított feltételeknek megfelelően.

Felhívjuk a pályázók figyelmét arra, hogy az európai ombudsmannál tett panaszok nem bírnak halasztó hatállyal a személyzeti szabályzat 90. cikkének (2) bekezdése értelmében a kinevezésre jogosult hatóságnál, illetve a személyzeti szabályzat 91. cikkének és az Európai Unió működéséről szóló szerződés 270. cikkének értelmében a Törvényszéknél panasz vagy jogorvoslati kereset benyújtása tekintetében előírt határidőket illetően.

---

(1)  Az Európai Parlament és a Tanács 94/262/ESZAK, EK, Euratom rendelete (1994. március 9.) az ombudsman feladatainak ellátására vonatkozó szabályokról és általános feltételekről (HL L 113., 1994.5.4., 15. o.).

---

IV. MELLÉKLET

ADATVÉDELEM

A Tanács Főtitkársága a kiválasztási eljárásért felelős intézményként biztosítja, hogy a pályázók személyes adatainak kezelése (EU) 2018/1725 európai parlamenti és tanácsi rendeletnek (1) megfelelően történjen.

A kiválasztási eljárás jogalapját az Európai Unió tisztviselőinek személyzeti szabályzata és a 2013/488/EU határozat képezi. A kiválasztási eljárás a Humánerőforrás-igazgatóság (ORG.1) Munkaerő- és Mobilitási Osztályának felelőssége és az osztályvezető ellenőrzése mellett zajlik. A pályázók által szolgáltatott információkat a Személyzeti Felvételi Iroda tagjai és vezetősége, a kiválasztási tanácsadó bizottság tagjai, valamint – szükség esetén – a Jogi Tanácsadói Osztály számára tesszük hozzáférhetővé. A pályázók azonosításához és/vagy a kiválasztási eljárás gyakorlati megszervezéséhez szükséges adminisztratív információkat megkaphatja az értékelőközpont is.

Az adatkezelés célja olyan adatok gyűjtése, amelyek egyrészt lehetővé teszik a Tanács Főtitkárságának álláshirdetéseire jelentkező valamennyi pályázó azonosítását, másrészt pedig a kiválasztási eljárás lebonyolítását.

A kezelendő adatok a következők:

| — | a pályázók azonosítását lehetővé tevő személyes adatok (vezetéknév, utónév/utónevek, születési dátum, nem, állampolgárság), |
| --- | --- |

—

a pályázók azonosítását lehetővé tevő személyes adatok (vezetéknév, utónév/utónevek, születési dátum, nem, állampolgárság),

| — | a pályázók által a kiválasztási eljárás gyakorlati megszervezésének lehetővé tétele érdekében szolgáltatott adatok (postai cím, e-mail-cím, telefonszám), |
| --- | --- |

—

a pályázók által a kiválasztási eljárás gyakorlati megszervezésének lehetővé tétele érdekében szolgáltatott adatok (postai cím, e-mail-cím, telefonszám),

| — | a pályázók által annak eldöntése céljából nyújtott információk, hogy megfelelnek-e az álláshirdetésben szereplő jelentkezési feltételeknek (állampolgárság; nyelvismeret; oklevél/diploma a következő adatokkal: a megszerzés éve, a képesítés megnevezése, a kibocsátó intézmény neve; szakmai tapasztalat), |
| --- | --- |

—

a pályázók által annak eldöntése céljából nyújtott információk, hogy megfelelnek-e az álláshirdetésben szereplő jelentkezési feltételeknek (állampolgárság; nyelvismeret; oklevél/diploma a következő adatokkal: a megszerzés éve, a képesítés megnevezése, a kibocsátó intézmény neve; szakmai tapasztalat),

| — | adott esetben a pályázó személyi biztonsági tanúsítványának típusa és érvényességi ideje, |
| --- | --- |

—

adott esetben a pályázó személyi biztonsági tanúsítványának típusa és érvényességi ideje,

| — | azoknak a kiválasztási teszteknek az eredményei, amelyeken a pályázóknak részt kell venniük, beleértve az értékelőközpont konzultánsai által a kiválasztási bizottság részére készített értékeléseket is. |
| --- | --- |

—

azoknak a kiválasztási teszteknek az eredményei, amelyeken a pályázóknak részt kell venniük, beleértve az értékelőközpont konzultánsai által a kiválasztási bizottság részére készített értékeléseket is.

Az adatkezelés kezdete a pályázati dokumentáció kézhezvételének időpontja. A pályázati anyagokat nyilvántartásba vételüket követően két évig őrzik meg az irattárban.

Minden pályázó gyakorolhatja a személyes adataihoz való hozzáférésre és a személyes adatai helyesbítésére vonatkozó jogát. Az indokolással ellátott kérelmeket a Személyzeti Felvételi Irodának kell elküldeni a selection.officials@consilium.europa.eu e-mail-címre.

A pályázóknak bármikor jogukban áll az európai adatvédelmi biztoshoz fordulni (edps@edps.europa.eu).

---

(1)  Az Európai Parlament és a Tanács (EU) 2018/1725 rendelet (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

---

V. MELLÉKLET

Image 1

Image 2

Image 3

Image 4

LISTE DES ANNEXES

Annexe 1:

Annexe 2:

Annexe 3:

Annexe 4:

Annexe 5:

Annexe 6:

Annexe 7:

Annexe 8:

---

Image 5

Image 6

Image 7

Image 8

TABLE OF ANNEXES

Annex 1:

Annex 2:

Annex 3:

Annex 4:

Annex 5:

Annex 6:

Annex 7:

Annex 8:

---